Diari Oficial de la Generalitat Valenciana


Sumari del DOGV 3126, del 20-11-1997 (1997/11139)

ACORD de 30 de setembre de 1997, de la Comissió Territorial d'Urbanisme de València, relatiu a modificació número 1 del Pla Parcial Xemeneia de Catarroja.
----------------------------------------------------------------------------------------------------------------------------------------------------------

### Dades del document

Número de DOGV
:   3126

Data del DOGV
:   20-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11136


Data del document
:   30-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3820 ACORD de 30 de setembre de 1997, de la Comissió Territorial d'Urbanisme de València, relatiu a modificació número 1 del Pla Parcial Xemeneia de Catarroja. [97/C11386]
  
Vist l'expedient enviat per l'Ajuntament de Catarroja referit a la modificació número 1 del Pla Parcial Xemeneia, i d'acord amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'ajuntament en sessió del 10 d'abril de 1997. Després del pertinent període d'exposició pública, en el qual no es van presentar al·legacions, es va aprovar provisionalment el 26 de juny de 1997 pel mateix òrgan.
  
Segon
  
El projecte consta de memòria en la qual es justifica la modificació pretesa.
  
Tercer
  
El Pla Parcial Xemeneia va ser aprovat per la Comissió Territorial d'Urbanisme de València en sessió del 31 de gener de 1995.
  
Quart
  
La modificació afecta un article d'aquest Pla Parcial, en el qual s'admet la formulació d'estudis de detall en la zona residencial plurifamiliar, però mantenint el nombre de plantes definit.
  
L'objecte d'aquesta és possibilitar que mitjançant estudis de detall puga incrementar-se en una planta el nombre de plantes permés, i es passe de cinc a sis plantes, tot això sense superar l'edificabilitat màxima permesa.
  
L'Ajuntament justifica la modificació en flexibilitzar les possibilitats d'edificació d'aquesta zona, ordenada a través d'illes de cases tancades de 18 metres de profunditat màxima, i espais lliures privats interiors, eliminant la necessitat de celoberts amb menors profunditats edificables.
  
També es justifica en la previsió d'edificis de sis plantes, establida en el sector limítrof.
  
La nova redacció de l'article modificat seria la següent:
  
"Article 5.4.1.8. Estudis de detall
  
1. Podran formular-se estudis de detall que comprenguen la totalitat d'una illa de cases o unitat urbana equivalent completa, amb la finalitat de redistribució del volum assignat pel pla parcial, i definir alineacions, si escau.
  
2. Els estudis de detall redactats amb la finalitat anterior estaran subjectes a les següents condicions específiques.
  
a) No podrà superar-se: l'edificabilitat màxima atribuïda pel pla parcial, el nombre màxim de sis plantes (planta baixa i cinc pisos), l'altura reguladora màxima de dinou metres (19,00 m), l'altura reguladora màxima de crestallera o de les edificacions per damunt de la rasant de vint-i-un metres (21,00 m).
  
b) Quan una porció de la illa de cases o unitat urbana equivalent estiguera edificada o amb llicència d'edificació concedida, justificaran que no es perjudiquen les condicions de l'edificació de la dita porció d'illa de cases i s'haurà de proposar un tractament adequat per a les mitgeres que, si escau, pogueren quedar al descobert.
  
c) Podran proposar condicions de parcel·lació distintes de les assenyalades en l'article 1.0.1.0. d'aquestes ordenances. No obstant això, en aquest pressupost, no s'admetrà la reducció de places d'aparcament prevista en l'article 7.8.7.5.
  
d) Podran reduir la superfície destinada a espai lliure privat en pati d'illa de cases.
  
3. Podran formular-se estudis de detall amb qualsevol altra finalitat, segons el que preveuen aquestes ordenances."
  
Cinqué
  
La Comissió Informativa de la Comissió Territorial d'Urbanisme de València, en sessió del 23 de setembre de 1997, va emetre informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació és correcta, d'acord amb el que estableix l'article 55.1, per remissió als article 45 i següents de la Llei Reguladora de l'Activitat Urbanística.
  
Segon
  
No es troben inconvenients urbanístics per a procedir a la modificació pretesa, i es considera a més que es tracta de modificacions que afecten l'ordenació detallada, de competència municipal.
  
Tercer
  
La Comissió Territorial d'Urbanisme és l'òrgan competent per a emetre el dictamen resolutori sobre l'aprovació definitiva dels plans parcials modificatius de l'ordenació estructural, de municipis de menys de 50.000 habitants, d'acord amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió del 30 de setembre de 1997 acorda:
  
Aprovar definitivament la modificació número 1 del Pla Parcial Xemeneia de Catarroja.
  
L'Ajuntament de Catarroja haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data d'aquesta publicació.
  
Tot això, sense perjudici que puga interposar qualsevol altre recurs que considere oportú.
  
València, 30 de setembre de 1997.- El secretari de la Comissió Territorial d'Urbanisme: José Manuel Palau Navarro.